Polisie-hoë bedank glo oor matriekKol. Vincent Mdunge, ŉ hoëvlak-polisiebeampte en -woordvoerder van KwaZulu-Natal, het bedank weens beweringe dat hy ŉ ongeldige matrieksertifikaat het. Kol. Jay Naicker, ŉ woordvoerder van die polisie, het Donderdag gesê die aantygings teen Mdunge het aan die lig gekom toe die kriminele en akademiese rekords van polisiewerknemers nagegaan is. “Tydens die verifikasieproses het dit aan die lig gekom dat Mdunge, wat in die provinsiale hoofkwartiere gestasioneer is, nie ŉ geldige matrieksertifikaat het nie,” het Naicker gesê. Die polisie het daarna ŉ interne ondersoek van stapel gestuur. “Ná ‘n deeglike ondersoek het die provinsiale kommissaris, lt.genl. Mmamonnye Ngobeni, opdrag gegee dat die beampte dissiplinêr aangekla word. Die beampte het daarna die kommissaris in kennis gestel dat hy uit die polisie gaan bedank, en sy bedanking is aanvaar,” het Naicker gesê. Lees meer hier.